Մատեյ Կովարժ

**Մատեյ Կովարժ** (,), չեխ ֆուտբոլիստ, գերմանական «Բայեր 04» ակումբի և Չեխիայի հավաքականի դարպասապահ։ 2024 թվականի Եվրոպայի առաջնության մասնակից։ «Մանչեսթեր Յունայթեդի» երիտասարդական համակարգին միացել է 2018 թվականին՝ տեղափոխվելով չեխական «Սլովացկո» ակումբից: Վարձակալության ընթացքում խաղացել է «Սվինդոն Թաունում», որտեղ նորամուտն է նշել մեծահասակների թիմում և «Բարթոն Ալբիոնում»: Հանդես է եկել Չեխիայի երիտասարդական և պատանեկան հավաքականներում։ 2021 թվականի Եվրոպայի երիտասարդական առաջնության մասնակից։

## Ակումբային կարիերա
Կովարժը կարիերան սկսել է իր ծննդավայրի՝ Ուգերսկե-Գրադիշտեի չեխական «Սլովացկո» ֆուտբոլային ակումբում, իսկ 2018 թվականի հունվարին 17 տարեկանում տեղափոխվել է Անգլիա՝ պայմանագիր կնքելով «Մանչեսթեր Յունայթեդի» հետ։ Առաջին անգամ «Յունայթեդի» կազմ մտել է 2018 թվականի փետրվարի 21-ին: Նա հայտավորվել է որպես պատանեկան թիմի պահեստային դարպասապահ ՈՒԵՖԱ-ի պատանեկան լիգայի 2017-18 մրցաշրջանի «Լիվերպուլի» դեմ խաղում: Պատանեկան թիմում (մինչև 18 տարեկան) նորամուտը նշել է երեք օր անց՝ «Էվերթոնի» դեմ տնային խաղում, որը «Յունայթեդը» հաղթել է 4:1 հաշվով: Դրանից հետո խաղացել է այդ մրցաշրջանում մնացած գրեթե բոլոր խաղերում՝ բաց թողնելով միայն երկու խաղ՝ հիմնական դարպասապահի պաշտոնում փոխարինելով Ալեքս Ֆոյտիչեկին։ Հաջորդ մրցաշրջանում կրկին դարձել է երիտասարդական թիմի լավագույն դարպասապահ` խաղալով լիգայի 22 հանդիպումներից 17-ում, նաև անցկացրել է ՈՒԵՖԱ-ի պատանեկան լիգայի 2018-19 թվականների յոթ հանդիպումներից վեցը։ 2019-20 մրցաշրջանում խաղացել է լիգայի 17 հանդիպումներից 11-ում, նախքան մրցաշրջանն ընդհատվել էր COVID-19 համաճարակի պատճառով, ինչպես նաև բոլոր չորս խաղերում, որոնք նրանք խաղացել են Անգլիայի լիգայի գավաթում, որտեղ նրանց դեմ են եղել Լիգա 1-ի և Լիգա 2-ի հիմնական կազմերը: Պահեստայինների լավ խաղի շնորհիվ ակումբը նրան առաջարկել է նոր պայմանագիր, որը կնքվել է 2019 թվականի հոկտեմբերին։ Քանի որ հիմնական թիմը որակավորված էր միանգամից Եվրոպա լիգայի խմբային փուլին մասնակցելու համար, գլխավոր մարզիչ Ուլե Գունար Սուլշերը Ղազախստանում կայանալիք «Աստանայի» դեմ հինգերորդ տուրի խաղին հայտավորել է պահեստային կազմը: Խաղը կայացել է 2019 թվականի նոյեմբերի 28-ին։ Խաղի հայտացուցակում հայտնվել է որպես պահեստային դարպասապահ (հիմնական կազմում հանդես է եկել Լի Գրանտը), բայց այդպես էլ խաղադաշտ դուրս չի եկել։ 2020-21 մրցաշրջանի մեկնարկից առաջ 2020 թվականի օգոստոսին Կովարժը վարձակալվել է Սվինդոն Թաունում։ Նոր թիմում նորամուտն է նշել 2020 թվականի սեպտեմբերի 5-ին։ Իսկ Սուիդոնը լիգայի գավաթում 3:1 հաշվով պարտություն է կրել «Չարլթոնից»։ 2021 թվականի հունվարին հետ է կանչվել «Մանչեսթեր Յունայթեդի» վարձակալությունից։ «Սուինդոնի» կազմում անցկացրել է 21 հանդիպում։ Կովարժն ընդգրկվել է Պրեմիեր լիգայի «Յունայթեդի» վերջնական կազմում, որը ներկայացվել է 2021/22 մրցաշրջանի համար։ 2022 թվականի հունվարի 31-ին նոր պայմանագիր է կնքել «Յունայթեդի» հետ մինչև 2023 թվականի հունիսը և վարձավճարով տեղափոխվել է «Բարթոն Ալբիոն» մինչև մրցաշրջանի ավարտը։ 2022 թվականի սեպտեմբերին վարձավճարով մեկնել է չեխական «Սպարտա (Պրահա)» ակումբ։ Առաջին լիգայում իր առաջին հանդիպումն է անցկացրել 2022 թվականի սեպտեմբերի 10-ին «Տեպլիցե» ակումբի դեմ։

## Կարիերա հավաքականում
Հանդես է եկել Չեխիայի պատանեկան (Մ18 և Մ19) և երիտասարդական (Մ20 և Մ21) հավաքականներում։ Նա նաև 2021 թվականի մարտին կայացած Եվրոպայի երիտասարդական առաջնության մասնակից է, սակայն մրցաշարում ոչ մի հանդիպում չի անցկացրել։ Երիտասարդական հավաքականի կազմում նորամուտն է նշել 2021 թվականի սեպտեմբերին՝ Սլովենիայի դեմ խաղում։ Կովարժն առաջին անգամ հրավիրվել է Չեխիայի հիմնական հավաքական 2021 թվականի սեպտեմբերի 8-ին՝ Ուկրաինայի դեմ ընկերական խաղին այն բանից հետո, երբ Տոմաշ Վացլիկը վնասվածք է ստացել։ 2024 թվականի մարտի 26-ին Հայաստանի հավաքականի դեմ ընկերական խաղում նորամուտն է նշել երկրի գլխավոր հավաքականում՝ խաղալով ամբողջ հանդիպումը։ Չեխիան հաղթել է 2:1 հաշվով։

## Հավաքականի ելույթների վիճակագրություն

## Ձեռքբերումներ
; «Սպարտա» Պրահա
* Չեխիայի չեմպիոն՝ 2022/23
; «Բայեր 04»
* Գերմանիայի չեմպիոն՝ 2023/24
* ՈՒԵՖԱ Եվրոպայի լիգայի եզրափակիչ՝ 2023/24
* Գերմանիայի գավաթի գավաթակիր՝ 2023/24

## Ծանոթագրություններ

## Արտաքին հղումներ
* Профиль футболиста на официальном сайте ФК «Байер 04»
* Профиль футболиста на официальном сайте Футбольной ассоциации Чехии
* Профиль футболиста на официальном сайте Первой лиги Чехии

 
Կատեգորիա:Բայեր Լևերկուզենի ֆուտբոլիստներ
Կատեգորիա:Բարտոն Ալբիոնի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Սուինդոն Թաունի ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ